SET ขึ้นในกรอบจำกัด-เสี่ยงถูกขายทำกำไรชู 16 หุ้นเด็ดมีประเด็นบวก เน้นกลุ่มอสังหาฯ
นักวิเคราะห์มองดัชนีหุ้นไทยมีโอกาสปรับตัวขึ้น แต่เป็นไปอย่างจำกัด โดยคาดว่าจะมีแรงขายทำกำไรออกมาบ้างหลังจาก SET ปรับตัวขึ้นสูงขณะที่ upside ของ SET ที่ลดลง (อิงเป้าสิ้นปี 58 ที่ 1,444 จุด) และค่าเงินบาทที่กลับมาอ่อนเล็กน้อยเช้านี้จะส่งผลให้ SET ขึ้นไม่แรงแนะเก็งกำไรกลุ่มอสังหาริมทรัพย์ โดยคาดว่าพรุ่งนี้อาจมีการพิจารณามาตรการภาคอสังหาฯ
12 ต.ค. 2558

ข่าวหุ้นธุรกิจออนไลน์ รายงาน เช้านี้ ณ เวลา 9.16 น. ค่าเงินบาทอยู่ที่ 35.59 บาทต่อเหรียญ ด้านตลาดหุ้นเอเชียส่วนใหญ่ปรับตัวเพิ่มขึ้นในช่วงเช้าวันนี้ ตามทิศทางของตลาดหุ้นนิวยอร์กที่ปิดในแดนบวกเมื่อวันศุกร์ เนื่องจากนักลงทุนยังคงขานรับรายงานการประชุมนโยบายการเงินของธนาคารกลางสหรัฐ ซึ่งช่วยคลายความกังวลเกี่ยวกับการปรับขึ้นอัตราดอกเบี้ย
นักวิเคราะห์มองดัชนีหุ้นไทยมีโอกาสปรับตัวขึ้น แต่เป็นไปอย่างจำกัด โดยคาดว่าจะมีแรงขายทำกำไรออกมาบ้างหลังจาก SET ปรับตัวขึ้นสูงขณะที่ upside ของ SET ที่ลดลง (อิงเป้าสิ้นปี 58 ที่ 1,444 จุด) และค่าเงินบาทที่กลับมาอ่อนเล็กน้อยเช้านี้จะส่งผลให้ SET ขึ้นไม่แรงแนะเก็งกำไรกลุ่มอสังหาริมทรัพย์ โดยคาดว่าพรุ่งนี้อาจมีการพิจารณามาตรการภาคอสังหาฯ
หุ้นเด่นเลือก PS-LPN-SPALI-SAMART-IFEC-ITD-CK-STEC-UNIQ-NWR-PTG-KTC-UNIQ-ANAN-HPT และKTB
 
บล.เคจีไอ (ประเทศไทย) ระบุในบทวิเคราะห์ (12 ต.ค.) คาด SET วันจันทร์ขึ้นต่อ แต่ความร้อนแรงลดลง ทั้งนี้แม้ทุนต่างชาติมีแนวโน้มไหลเข้าตลาดหุ้นเอเชียต่อ ด้วยประเด็น ธ.กลางสหรัฐ อาจชะลอขึ้นดอกเบี้ยไปนานกว่าเดิม และสถานการณ์เศรษฐกิจจีนมีเสถียรภาพ แต่ upside ของ SET ที่ลดลง (อิงเป้าสิ้นปี 58 ที่ 1,444 จุด) และค่าเงินบาทที่กลับมาอ่อนเล็กน้อยเช้านี้จะส่งผลให้ SET ขึ้นไม่แรง
ด้านปัจจัยภายนอกมีน้ำหนักน้อยลงในสัปดาห์นี้ (สหรัฐ ยุโรป ญี่ปุ่น ไม่มีความเคลื่อนไหวของนโยบายการเงิน) มีเพียงตัวเลขส่งออกจีนที่จะรายงานวันพรุ่งนี้ ส่วนปัจจัยภายในมีบทบาทมากขึ้น งบไตรมาส 3/58 กลุ่มธนาคารและ ประชุมครม.พรุ่งนี้อาจมีการพิจารณามาตรการภาคอสังหาริมทรัพย์ ที่เลื่อนมาจากสัปดาห์ก่อน
หุ้นเด่นวันตามปัจจัยพื้นฐาน เก็งกำไร กลุ่มอสังหาฯ (PS-LPN-SPALI) สะสม SAMART-IFEC
 
บล.แอพเพิล เวลธ์ ระบุในบทวิเคราะห์ (12 ต.ค.) ว่า SET วันนี้ มีโอกาสปรับตัวขึ้นทดสอบแนวต้าน 1,440 – 1,450 จุด แนะนำทยอยซื้อเมื่อดัชนีอ่อนตัวที่บริเวณแนวรับ 1,390 – 1,400 จุด แนะนำซื้อกลุ่มรับเหมา เช่น ITD-CK-STEC-UNIQ-NWR ( + รถไฟทางคู่สายจิระ – ขอนแก่นเริ่มประมูล 8 ธ.ค. นี้ )
 
บล.ธนชาต ระบุในบทวิเคราะห์ (12 ต.ค.) ว่าแม้การพักฐานของ SET หลังปรับสูงขึ้นแรงตลอดสัปดาห์ที่ผ่านมา อาจเป็นเรื่องที่หลีกเลี่ยงไม่ได้ แต่มองการพักฐานจะอยู่ในรูปแบบ Sector Rotation หรือ “เปลี่ยนกลุ่ม” เล่นมากกว่า ทำให้ Downside จากการพักฐานจำกัด และมองเป้าหมาย Year-End Rally ที่ 1,500 จุด ต่อไป โดยปัจจัยที่ต้องติดตามสัปดาห์นี้ได้แก่ผลการดำเนินงานไตรมาส 3/58 กลุ่มธนาคาร
หุ้นแนะนำ PTG เข้าเพิ่มเมื่อทะลุ 16.20 บาท   ,KTC เข้าซื้อเพิ่ม เป้าหมาย 109.00 บาท,UNIQ เข้าเพิ่มเมื่อทะลุ 21.30 บาท มีเป้าหมายที่ 23.20 บาท
 
บล.ไอร่า ระบุในบทวิเคราะห์ (12 ต.ค.) ว่าทิศทางตลาดแกว่งตัวโดยยังมีโอกาสปรับขึ้น แต่คาดเป็นไปอย่างจำกัด หลังดัชนีปรับขึ้นต่อเนื่องในช่วงสัปดาห์ที่ผ่านมา ทำให้คาดมีโอกาสขายทำกำไรออกมาบ้าง ขณะที่ยังได้รับปัจจัยหนุนจากประเด็นเดิมภายใต้น้าหนักประเด็นในประเทศ จาก
1) แรงซื้อสุทธิของต่างชาติต่อเนื่อง ล่าสุดอีกประมาณ 1,300 ล้านบาท (ดีกว่าภูมิภาค) โดยเงินบาทล่าสุดแข็งค่าขึ้นจากช่วงก่อนหน้า ทาให้คาดในระยะสั้นอาจเห็น Fund Flow ไหลเข้ามาได้บ้าง
2) หุ้นในกลุ่มพลังงานที่ยังได้รับปัจจัยบวกจากราคาน้ำมันที่ปรับเพิ่มขึ้น
3) มาตรการกระตุ้นเศรษฐกิจของรัฐบาล โดยเฉพาะมาตรการช่วยเหลือภาคอสังหาริมทรัพย์ที่คาดจะมีการนำเข้า ครม. ในวันพรุ่งนี้ (13/10/58) ซึ่งคาดเป็นปัจจัยบวกต่อหุ้นในกลุ่มอสังหาฯ
หุ้นแนะนำ ANAN
 
บล.กสิกรไทย ระบุในบทวิเคราะห์ (12 ต.ค.) ว่า SET ยังคงเดินหน้าทำจุดสูงสุดระยะสั้นขึ้นใหม่ สร้างโอกาสแกว่งตัวในกรอบที่ยกตัวขึ้นในภาพ 60 นาที โดยมีด่านแนวต้านใกล้ๆ อยู่แถว 1,418-1,420 และมีแนวรับอยู่แถว 1,400-1,405 ซึ่ง มุมมองในช่วงสั้นคงรอซื้อเก็งกำไรแถวแนวรับและหาจังหวะขายช่วงขยับขึ้นมาทดสอบด่านแนวต้าน
 
บล.กรุงศรี ระบุในบทวิเคราะห์ (12 ต.ค.) ว่ามุมมองทางเทคนิค – SET เมื่อวันก่อนบวกขึ้นลักษณะ V-shaped ทำให้ภาพระยะสั้นมีโอกาสแกว่งตัว sideway อยู่ การแกว่งตัวจะทำให้ภาพ SET ในอนาคตเกิดแพทเทินขาขึ้นสมบูรณ์ MACD +4.45 คาดกว่าการแกว่งตัวจะเกิดขึ้นอีกมากกว่าสามวันบนแนวรับแรกที่ 1405 แรงบวกวันนี้อาจลดลง การพักฐานจะค่อยมาพัฒนาเป็นแพทเทินขาขึ้นในลำดับถัดไป แนวโน้มของตลาดจะเคลื่อนไหวที่กรอบ 1,405-1,418
หุ้นที่เลือกวันนี้มีโอกาสปรับขึ้น แนะนำซื้อเก็งกำไรที่กรอบแนวรับ-แนวต้านหุ้นที่น่าสนใจHPT-KTB